Pille Puidak

Siseministeeriumi valitsemisala talituse juhataja

Riigi Tugiteenuste Keskus

info@rtk.ee 17.07.2024 nr 3-10/28-7

Kohtutäituritele makstud ettemaksude arvestusest

Lugupeetav Pille Puidak

Kohtutäiturite ja Pankrothaldurite Koja ametikogu juhatus algatas korralise haldusjärelevalve „Kohtutäiturite töökorraldus sissenõudjalt nõutud ettemaksude arvestuse pidamisel“ kohtutäiturite Kersti Kaljula, Taive Peedosaar, Kaire Põlts, Reet Rosenthal, Kersti Seisler ja Heimo Vilpuu ametitegevuse üle kontrollimaks, kuidas peetakse arvestust ettemaksude ja nende tagastamiste aluste saabumise või äralangemise üle. Valimisse võeti teistest enam ettemaksu saanud kohtutäiturid.

Oleme saanud kohtutäituritelt andmed Politsei- ja Piirivalveameti makstud ettemaksude kohta. Andmete valiidsuse kontrollimiseks palun Teil saata andmed (kohtutäituri nimi, lahendi number, ettemaksu suurus), millised ettemaksud on Teie arvestuses eelnimetatud kohtutäiturite arvel. Kuivõrd kohtutäiturid esitasid andmed nii viimatise andmevõrdluse kui ka vastamise seisuga, siis palun Teil väljastatavate andmete juurde märkida, millise seisuga need on esitatud.

Lisaks palun Teilt hinnangut ettemaksude haldamise ja andmevahetuse kohta kohtutäituritega kas konkreetselt eelnimetatud kohtutäituritega seoses või ka üldises plaanis. Millised on Teie jaoks olulisimad või tähelepanu vajavad probleemkohad kohtutäituritele makstud ettemaksude haldamisel? Vastus palun Teil esitada Kohtutäiturite ja Pankrothaldurite Koja üldaadressile info@kpkoda.ee hiljemalt 16. augustiks 2024.

Lugupidamisega

*/allkirjastatud digitaalselt/*

Aive Kolsar

Ametikogu juhatuse esimees, haldusjärelevalve juht

Jaan Lõõnik, jaan.loonik@kpkoda.ee, 6464619